વાડિયા સંસ્થાના વરિષ્ઠ વૈજ્ઞાનિક અને જિયોફિજિક્સના પ્રમુખ ડૉ. સુશીલ કુમારે જણાવ્યું કે આ અધ્યયનને પૂરો કરવા માટે વૈજ્ઞાનિકોએ વર્ષ 2004થી 20013 દરમિયાન કુલ 423 ભૂકંપનો અભ્યાસ કર્યો. એમણે કહ્યું કે, “અમારું માનવું છે કે 1905થી અત્યાર સુધી ઈન્ડિયન પ્લેટ અને યૂરેશિયન પ્લેટના ટકરાવવા પર ઘર્ષણથી પેદા થતી કુલ ઉર્જામાંથી ભૂકંપ દ્વારા માત્ર ત્રણથી પાંચ ટકા જ ઉર્જા નીકળી છે. જેનો મતલબ એ છે કે આગામી સમયમાં 8થી વધુ તીવ્રતાનો ભૂકંપ આવવાની પૂરી શક્યતા છે.”